als_Latn dik_Latn sag_Latn
Kreu i Libra-s, Ben Blushi, ishte i ftuar sonte në emisionin "Top Show", ku foli për projektin e tij politik.
Blushi garantoi se ka të gjitha burimet njerëzore në partinë e tij, për të përballuar qoftë sfidën qeverisëse, qoftë atë të të bërit opozitë.
"Ne i kemi të gjitha kapacitetet njerëzore për të përballuar çdo sfidë. Unë nuk mund të parashikoj se sa mandate do të marrim në zgjedhje, por u kërkoj shqiptarëve të na japin mundësinë të jemi në kuvend sa më të shumtë, qoftë edhe për të bërë një opozitë dinjitoze", u shpreh kreu i Libra.
Blushi theksoi se partia që ai drejton, synon një rritje graduale të peshës politike në vend.
als_Latn als_Latn als_Latn als_Latn